cyanic-selkie/wikianc huggingface dataset:
Herkulessøylene
Fønikisk forbindelse
«Bortenfor Gades' porter», flere viktige kolonier i dagens Marokko ble grunnlagt av fønikerne etter hvert som den fønikiske handelsflåten seilte gjennom Herkules' søyler og begynte å etablere handelsporter langs kysten av Atlanterhavet fra Lixus (fønikisk Lks) i nord, ikke langt fra dagens havneby Larache, deretter Chella (romerske Sala) ved dagens marokkanske hovedstad Rabat, og til sist Essaouira, også kjent ved sitt portugisiske navn Mogador.
Mudhawi Al-Shammari
Idrettskarriere
Hun ble slått ut i forsøksheatet på 100 meter og 200 meter under Asiamesterskapet i friidrett 2019, og vant 200 meter og 400 meter under GCC Women's Games 2019. I 2020 vant hun 100 meter og 400 meter under det kuwaitiske mesterskapet i friidrett. Den 28. mai 2021 deltok hun i sitt første Diamond League-stevne, da hun deltok i Doha Diamond League, og hun kom der på åttendeplass på 100 meter med tiden 11,88. Under Arabisk mesterskap i friidrett 2021 kom hun på sjetteplass på 100 meter og 200 meter. I 2021 representerte hun landet sitt under Sommer-OL 2020 i Tokyo på 100 meter der hun ble utslått i førsøksheatet.
Herkulessøylene
Fønikisk forbindelse
Nær den østlige kysten av øya Gades/Gadeira (dagens Cádiz, rett overfor stredet) beskrev Strabon det tyriske tempelet til Herakles som lå lengst vest av dem alle. Herakles var den gud som grekerne assosierte den fønikiske og senere kartagiske (puniske) guden Melqart med via interpretatio graeca. Strabon merket seg to søyler av bronse innenfor tempelet, begge åtte nippur-elle (antikk målenhet basert på lengden av en underarm) høye, og i stor utstrekning utropt til å være de sanne Heraklessøylene av de mange som hadde besøkt stedet og hadde ofret til Herakles der. Men Strabon har ikke tiltro til dette og mener det er en falsk påstand, blant annet ved at han bemerker at inskripsjonene på disse søylene ikke nevner noe om Herakles, og nevner kun de utgifter som fønikerne hadde med å få dem gjort og reist. De tilsvarende søylene til tempelet for Melqart i Tyr hadde også religiøs betydning.
Mudhawi Al-Shammari
Idrettskarriere
Hun deltok i GCC Games 2022 (Gulf Cooperation Council), og vant der 200 meter, og hun fikk sølv på 100 meter. Hun satte der nasjonale rekorder i begge øvelsene, med 11,52 på 100 meter og 23,74 på 200 meter. Hun deltok på 100 meter under VM i friidrett 2022. Der fikk hun 43. beste tid av de 49 som løp forsøksheatene, og gikk ikke videre til semifinalen. Hun løp der på 11,91 sekunder.
Herkulessøylene
Dantes' Inferno
I Dante Alighieris Den guddommelige komedie eller Inferno XXVI nevnes forfatteren sjøfareren Odyssevs i avgrunnen for de falske rådgivere og hans reise hinsides Herakles' søyler. Odyssevs rettferdiggjorde farene overfor sine sjøfolk ved at hans mål er å oppnå kunnskap om det ukjente. Etter fem måneder navigering på havet får Odyssevs syn på Skjærsildens fjell, men møtte en virvelvind fra denne som senket skipet hans og alle på den for å ha det overmot å komme nær Skjærsilden mens de ennå er levende ved deres styrke og vett alene.
Francis Bacons Novum Organum
Søylene opptrer framtredende på det graverte tittelbladet til den engelske statsmannen og forfatteren Francis Bacons Instauratio Magna («Store fornyelse»), 1620, forordet til hans Novum Organum. Mottoet sammen med fundamentet viser teksten Multi pertransibunt et augebitur scientia («Mange vil gå gjennom og kunnskapen vil bli større»).
Amtmann Hammers veg (Molde)
Gaten ble anlagt under byggingen av bydelen Svenskebyen og oppkalt 1940 etter Even Hammer fra Ringsaker, som var amtmann i Romsdal fra 1773 til 1800.
Toten Håndballklubb
Toten Håndballklubb er en norsk overbygningsklubb for håndball på Lena i Østre Toten kommune. Klubbens hjemmebane er Totenhallen.
Klubbens kvinnelag rykket opp til eliteserien før sesongen 2008/2009. Laget samarbeidet tett med idrettsfag ved Lena videregående skole. Videre har klubben samarbeid med Ellingsrud IL i Oslo, og har til sesongen 2008 hentet tre juniorspillere fra Osloklubben som skal styrke stallen. I anledning at de rykket opp til postenligaen 2008, ble det laget en klubbsang. De hyret noen lokale musikere til å lage og spille inn sangen (Håndballbanen er vår) Den er skrevet av Bjørn Magnus Raddum og Morten Andreas Raddum, med inspirasjon av Tale Berntsen, Ida Jonson og Stian Nyland. Sangen ble spilt inn hos Jon Anders Narum ved Eastlake Studio på Eina. Noen av jentene fra juniorlaget var med på å kore.
Glossocheilifer
Glossocheilifer er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.
Utbredelse
Artene lever i Australia.
Hemm’brent
Hemm'brent er et musikkalbum med Doodle Bugs, utgitt i 1974. Albumet ble spilt inn i desember 1973.
Sporliste
Side A Side B
Aqua vitae
Aqua vitae (også skrevet aqua vitæ; latin, bokstavelig «livets vann») er et gammelt navn fra minst tidlig på 1400-tallet for en konsentrert vannløsning av etanol. Begrepet er et generelt et generisk for alle destillerte former, og kom etter hvert til å referere særskilt til destillerte alkoholkonsentrater.
Aqua vitae var vanligvis fremstilt ved destillasjon av vin, og er noen ganger kalt «Vinens sjel» i engelske tekster. «Vinens sjel» er et spesifikt betegnelse på brandy, destillert gjentatte ganger. Fra 1540-tallet har det fått betydningen brandy, whiskey, etc. På fransk finnes også betegnelsen eau-de-vie for sprit og brandy, bokstavelig betydning «livets vann». Aqua vitae er også opprinnelsen til det norske ordet akevitt, som henviser til skandinavisk krydret brennevin med fra 36 til 41, 5 volumprosent alkohol.
Mizrahisk jødedom
Mizrahisk jødedom er en fellesbetegnelse for de tradisjonene av jødedommen som stammer fra Midtøsten, med hovedvekt på området fra Egypt til Irak og Den arabiske halvøya. Man inkluderer gjerne også persisk jødedom under samlebetegnelsen mizrahisk jødedom, selv om denne tradisjonen har tydelig selvstendige trekk. Rituelt sett har mizrahisk jødedom fellestrekk med både sefardisk jødedom og askenasisk jødedom, men blir ofte sett i sammenheng med sefardisk jødedom på grunn av den sterke påvirkningen derfra fra senmiddelalderen av. I snever forstand inkluderer ikke mizrahisk jødedom den jemenittiske jødedommen og de lokale indiske tradisjonene blant Bene Israel i Mumbai-området og cochin-jøder i den indiske delstaten Kerala (se indiske jøder).
Aqua vitae
Navnet er familiært tilknyttet til de ledende folkelige brennevinsarter fra spesielle regioner. Whisky (fra gælisk språk uisce beatha, «livets vann») i Skottland og Irland. Når uttrykket brukes i England, refererer det oftest til fransk brandy. Det er acquavite i Italia, okowita i Polen, оковита (okovyta) i Ukraina, акавіта (akavita) i Hviterussland, og яковита (yakovita) i sørrussiske dialekter.
Slovenia under Kortbane-EM i svømming 2015
Slovenia deltok under Kortbane-EM i svømming 2015 i Netanya i Israel fra 2. til 6. desember 2015 og tok en medalje under mesterskapet.
Mizrahisk jødedom
Den mizrahiske jødedommen i snever forstand følger den rituelle tradisjonen «‘edót hammizráh».
I de arabiske landene som Marokko, Algerie, Tunisia, Libya, Egypt, Yemen, Jordan, Libanon, Irak og Syria, bruker mizrahi-jødene arabisk som morsmål, men i Iran, Afghanistan og Usbekistan snakker de farsi (persisk). Etter etableringen av staten Israel i 1948, ble nesten alle jemenitiske, irakiske og libyske jøder og store deler av de andre jødiske samfunnene kastet ut av hjemlandene sine og fraktet til Israel.
Etterat Israel ble opprettet flyktet 800,000 jøder fra arabiske land. I Iran flyktet en del etter den iranske revolusjonen. I dag gjenstår kun noen små samfunn i Marokko og noen få hundre jøder i andre arabiske land. I Iran beregnes det å være mellom 8,000 og 25,000 jøder.
Før 1948
Etter etableringen av staten Israel og etterfølgende arabisk-israelske krigen i 1948, ble de fleste Mizrahi-jødene enten utvist fra deres arabiske herskere eller de valgte å forlate landet selv og emigrere til Israel.
Anti-jødiske handlinger av arabiske regjeringer i 1950 og 1960- tallet, i sammenheng med grunnleggelsen av staten Israel, førte til avgang av store mengder Mizrahi-jøder fra Midt-Østen. 25000 Mizrahi jøder fra Egypt forlot etter Suez-krisen i 1956, som førte til det overveldende flertallet av Mizrahim som forlot arabiske land. De ble flyktninger, og de fleste gikk til Israel.
I dag er rundt 40,000 mizrahim spredt over hele den ikke-arabiske muslimske verden, hovedsakelig i Iran, men også Usbekistan, Aserbajdsjan og Tyrkia.
Absorpsjon i israelsk samfunn
Traumaet av brudd fra deres opprinnelsesland ble ytterligere komplisert av vanskelighetene ved overgangen ved ankomst i Israel. Mizrahi-innvandrere og flyktninger ble plassert i rudimentære og hastig reist teltbyer, ofte i utviklingsbyer i utkanten.
Vintersang
Vintersang er et musikkalbum med Odd Børretzen og Lars Martin Myhre, utgitt den 16.august 1997 etter suksessen med Noen ganger er det all right. Albumet lå 21 uker på VG-lista og endte med 1.-plass som beste plassering. Albumet ble produsert av Per Sveinson og Lars Martin Myhre.
Satoru Iwata
Satoru Iwata (岩田 聡, Iwata Satoru, født 6. desember 1959 i Sapporo, død 11. juli 2015 i Kyoto) var Nintendos fjerde direktør. Han tok over etter Hiroshi Yamauchi i 2002 som hadde vært direktør i 53 år. Satoru Iwata hadde ansvaret for en stor del av Nintendos strategi før og under utgivelsen av GameCube i 2001, noe som ga Nintendo en økning på 41 % i salg i slutten av 2002.
Liv og virke
Iwata ble født i Sapporo i Japan. Han viste interesse for å lage videospill ganske tidlig, og lagde elektroniske spill hjemme mens han gikk på videregående skole (det 10. til 12. året). Alle de enkle tallspillene Iwata lagde, som var laget ved hjelp av en elektronisk kalkulator, delte han med sine skolekamerater.
Iwata tok over som president for Nintendo etter Hiroshi Yamauchi trakk seg tilbake på grunn av alder den 31. mai 2002.
Oqil Oqilov
Oqil Oqilov eller Okil Ghaybulloyevich Okilov (tadsjikisk: Оқил Оқилов) (født 2. februar 1944) er en tadsjikistansk politiker.
Han var statsminister i Tadsjikistan fra 20. desember 1999 til 23. november 2013 og representerte Folkets demokratiske parti i Tadsjikistan (HDKT).
Fylkesvei 7112
Fylkesvei 7112 (Fv7112) går mellom Strøm og Horvereid i Nærøysund kommune.
Før Trøndelag fylke ble opprettet 1. januar 2018 hadde veien betegnelsen fylkesvei 532 (Nord-Trøndelag).
Heteroptilus acutilobus
Heteroptilus acutilobus er en art av hoppekreps. Den er et dyreplankton som utgjør føde for blant annet fiskeyngel. Den finnes bl.a i sub-arktiske strøk av Atlanterhavet og i Arktis, og lever av alger og plankton.
El Grado-demningen
El Grado-demningen, også kjent som El Grado I, er en demning med vannkraftverk i elva Rio Cinca i Aragón, nordøstre Spania. Vannkraftverket har en total installert produksjonseffekt relativt beskjeden. Det i provinsen Huesca. Anleggsarbeidene startet i 1965, og vannkraftverket ble igangsatt for kraftproduksjon i 1969.
Reseervoarets areal er inntil 12,73 km² (1.273 hektar), og vannvolumet opp til 400 millioner m³. Demningen er 92 – 130 meter høy og 959 meter lang gravitasjonsdam i betong.
El Grado er en 29 meter høy og 95 meter lang demning, også kjent under navnet La Argentina.
Eternity (magasin)
Eternity var et månedlig konservativ kristent magasin som ble utgitt mellom 1950 og 1988. Blant de viktigste skribentene var F. F. Bruce.
Historie
I 1931 grunnla Donald Barnhouse, presten i Tenth Street Presbyterian Church i Philadelphia, Pennsylvania, Revelation magazine. Han var redaktør inntil han døde i 1960. Barnhouse skiftet navn på magasinet til Eternity i 1950.
Det ble nedlagt i 1988. Ifølge worldcat.org ble det utgitt av Evangelical Foundation of Philadelphia. Evangelical Foundation, seinere kalt Evangelical Ministries, som nå er kjent som Alliance of Confessing Evangelicals og har fortsatt å drive kirken til Dr. Barnhouse. Hele innholdet i Eternity-magasinet er ikke digitalisert, men deler publisert både som bøker på nettet. Arbeidet blir utført av et team av frivillig.
Pilegrimsleia over Dovrefjell
Pilegrimsleia utgjør en del av middelalderveien fra Oslo til Trondheim.
På turens siste del ved garden Trengen passeres et gammelt gravfelt fra ca. år 400 eller eldre. I Trengenområdet er det en lokalitet med svartkurle, som er en truet planteart. Herfra kan vi se over dalen til garden Lo, som Håkon Håkonsson kjøpte og bygde kongsgård, veitslehall og kapell i ca. 1260.
Pilegrimsferden til Olav den helliges skrin i Kristkirken i Nidaros kom igang like etter hans død i 1030, og fortsatte til reformasjonen i 1530. Mye av trafikken gikk over Dovrefjell, den høyest beliggende og mest krevende delen av leden i tidligere tider. Kong Øystein lot bygge sælehus for farende over fjellet. Ved Vesle Hjerkinn, som ligger langs leden over Dovrefjell, har Kulturhistorisk museum gravd ut flere hustufter fra vikingtid og middelalder. På Hjerkinn ligger Eysteinskyrkja.
Pilegrimsleden er dag merket fra Oslo langs gamle pilegrimsstier frem til Nidaros.
Dovrefjell nasjonalpark, Knutshøene, Drivdalen og Vinstradalen er internasjonalt kjent for sitt rike plante- og dyreliv. Den kalkholdige fjellgrunnen gir næring til et vell av arter. Sjeldne planter som dovrefjellvalmue, reinrose, mogop, oppdalssildre og norsk malurt trives godt her. Flere sjeldne planter har overlevd siste istid og må regnes som nasjonalskatter.
Rick Doblin
Richard «Rick» Doblin (født 30. november 1953) er grunnleggeren og den administrerende direktøren av Multidisciplinary Association for Psychedelic Studies (MAPS).
Pilegrimsleia over Dovrefjell
På Dovrefjell finner vi Europas best bevarte villreinstamme, men kongen på Dovrefjell er moskusfeet. Det er gjort funn av bein som viser at det levde moskusfe her i forhistorisk tid, og i 1932 ble 10 dyr gjeninnført fra Grønland. Det er også mulig å få et glimt av en fjellrev eller jerv som holder til her. Av fugler som er mulig å få se på Dovrefjell kan nevnes fjellrype, fjellvåk og kongeørn.
DTMF
DTMF er en forkortelse for «Dual-tone multi-frequency»  og er et system for tonesignalering over analoge telefonlinjer. I signaleringssystemet er alle tallene på telefonen (også * og #) tildelt et par med toner.
DTMF-signalering ble gradvis innført i Norge sammen med telefonapparater med knappsats og datastyrte telefonsentraler. Ved ISDN og bredbåndstelefoni overføres signaleringsinformasjon digitalt mellom apparatet og sentralen. Telefonsentralen kan likevel konfigureres til å sende DTMF mot B-abonnenten (mottaker).
Virkemåte
Frekvensparet i DTMF sikrer pålitlighet og diskriminering fra andre signaler. De er valgt slik at summen ikke tilsvarer noen av de andre (ca. 21/19 i forhold).
Det er definert totalt 16 DTMF-signaler, men det er vanlige telefoner bruker kun tallene 0 til 9 samt * og #. A, B, C og D brukes stort sett til spesielle formål bl.a. internt i telefonsentraler.
Fjernstyring
Dette anvendes blant annet i nettbank, bestilling over telefon, styring/avspilling av telefonsvarere, fjernstyring av hyttestrøm osv.
29. serierunde i Eliteserien 2018
29. runde i Eliteserien i fotball for menn 2018 Alle kampene ble spilt søndag 11. november 2018.
Kampfakta
'''Søndag 11. november''' <div id="Bodø/Glimt v Vålerenga"> <div id="Odd v Stabæk"> <div id="Ranheim v Tromsø"> <div id="Strømsgodset v Lillestrøm">
Liste over skulpturer i Arendal kommune
Liste over skulpturer i Arendal i sorterbar tabell, over offentlig tilgjengelige skulpturer.
Skulpturene i Arendal er ofte preget av det maritime, naturlig på grunn av Arendals beliggenhet ved Skagerrak, og sin maritime historie. Et stort antall av de oppførte skulpturene er bekostet av lokale selskap, ofte i forbindelse ved åpning av bygg eller ved jubileumsår. Arne Vinje Gunnerud er den kunstneren med høyest antall offentlig tilgjengelige skulpturer i Arendal.
* Høyde uten sokkel. Der to tall er oppført, er det siste lengden på kunstverket.
Aall
Aall er navnet på en norsk borgerslekt. Den stammer opprinnelig fra Aal Sogn i Vester Horne herred i Jylland i Danmark, hvor dens eldste kjente medlem Søren Nielsen var bonde til 1534, da han mistet gården. Fra Danmark kom slekten på slutten av 1600-tallet til London. Derfra innvandret i 1714 den norske slektens stamfar, Niels Aall den eldre (ca. 1702–1784) til Norge, hvor han ble en velstående kjøpmann, sagbrukseier, trelasthandler og skipsreder i Porsgrunn. Han var gift tre ganger og med norske ektefeller. Han hadde med disse i alt 14 barn, men 8 av barna døde før ham. Den ene ektefellen var Benedicta Henrica Bergh (1714–1748) som var datter til lagmann Nicolas Bergh. Hun har vært oppkalt i etterslekten helt til våre dager.
Slektens våpenskjold
Avbildning av våpenskjoldet er lagt ut på Arnstein Rønnings nettsted.
Som valgspråk bruker en del familiemedlemmer «Opes industria parit», som betyr Flid skaper rikdom. Dette står blant annet i seglet til eidsvollsmannen Jørgen Aall på Grunnloven av 17. mai 1814.
Karl Erik Sandvold
Karl Erik Sandvold (f. 1946) er en norsk lektor og en lærebokforfatter i matematikk.
Sandvold studerte til cand.real. i 1970 ved Universitetet i Oslo med avhandlingen Globale løsninger av generaliserte Goursat problemer om partielle differensialligninger. Han har vært medlem av flere sentrale komiteer om læreplaner og matematikkundervisning. I tillegg har Sandvold skrevet flere matematikkbøker for Gyldendal til den videregående skolen og undervist på Stovner videregående skole og Oslo katedralskole.
I 2007 vant Karl Erik Sandvold Holmboeprisen for å ha vært en sentral person i norsk skolematematikk de siste 30 årene.
Mapi León
María Pilar León Cebrián, kjent som Mapi León, (født 13. juni 1995) er en spansk fotballspiller som spiller for FC Barcelona Femení.
Karriere
León startet karrieren i klubben Prainsa Zaragoza i hjembyen Zaragoza. I 2013 signerte hun for RCD Espanyol Femenino, før hun året etter signerte for Atlético Madrid Femenino. I Atlético Madrid ble hun omskolert fra høyreback til midtstopper. I 2016/17-sesongen vant hun sitt første seriemesterskap med Atlético Madrid.
I 2017 ble León den første kvinnelige spilleren det ble betalt overgangssum for i spansk fotball, da hun gikk fra Atlético Madrid til FC Barcelona Femení for en overgangssum på 50 000 euro.
León debuterte for det spanske A-landslaget i september 2016, i en EM-kvalifiseringskamp mot Montenegro. Hun var en del av den spanske troppen til EM 2017, VM 2019 og EM 2022.
Paul Janssen
Paul Janssen (født 12. september 1926 i Turnhout i Belgia, død 11. november 2003 i Roma) var en belgisk kjemiker og grunnlegger av det belgiske farmasøytiske selskap Janssen Pharmaceutica. Janssen Pharmaceutica hører inn under Johnson & Johnson siden 1961.
MS «Vindafjord»
MS «Vindafjord» kan peke på flere skip:
Paul Janssen
Bakgrunn
Paul Janssen var sønn av Constant Janssen og Margriet Fleerackers. Han gikk på jesuittenes kollegium St Jozef college i Turnhout. Under andre verdenskrig studerte Paul Janssen kjemi ved Facultés universitaires Notre-Dame de la Paix (FUNDP) i Namur, og deretter medisin ved det katolske universitet i Leuven og ved Universitetet i Gent. Han tok eksamen magna cum laude i 1951 i Gent.
Karriere
Under sin belgiske militærtjeneste arbeidet Janssen ved Universität zu Köln i Institut für Pharmakologie under J. Schuller. Janssen grunnla i 1953 sitt eget laboratorium med et lån fra faren på over 50.000 belgiske franc. Dette ble begynnelsen på Janssen Pharmaceutica. I 1953 utviklet han også sitt første medikament ambucetamid, et spasmolytikum som viste seg særlig effektiv for linding av menstruasjonssmerter.
Den 11. februar 1958 gjorde han med haloperidol et viktig gjennombrudd i behandlingen av schizofreni. Paul Janssen og hans team utviklet fentanylfamilen av medikamenter, og mange andre medikamenter knyttet til anestesi som droperidol og etomidat, som innebar viktige bidrag til anestesiologien. Et av medikamentene han utviklet for behandlingen av diaré, Diphenoxylate (Lomotil), ble benyttet under Apolloprogrammet. I 1985 ble det første vestlige farmasøytiske selskap som etablerte en farmasøytisk fabrikk i Folkerepublikken Kina (Xi'an) anlagt. I 1995 grunnla han Center for Molecular Design sammen med Paul Lewi, der han og hans team benyttet en supercomputer i deres leting etter kandidatmolekyler for behandling av AIDS.
Janssen Pharmaceutica oppdaget eller utviklet under hans ledelse, mer enn 80 nye medikamenter hvorav fem er havnet på Verdens helseorganisasjons liste over uunnværlige legemidler – dette er en absolutt verdensrekord (2020). De fleste av medikamentene han og hans teams utviklet var for humanmedisinen, til bruk for behandling av infesteringer av sopper og ormer, for psykiske lidelser, kardiovaskulære sykdommer, allergier og gastrointestinale sykdommer.
Æresbevisninger
Paul Janssen mottok 22 æresdoktorater. I 1982 mottok han en Gairdner Foundation International Award, i 1989 Jacob-Henle-Medaille. I 1990 ble Janssen adlet til baron av kong Albert II av Belgia. I 2005 ble han valgt til Belgias nest største belgier til alle tider (etter Pater Damien, foran Eddy Merckx).
Prisen Dr. Paul Janssen Award for Biomedical Research er oppkalt etter ham.
Koherensteori
Kritikk
Den mest kjente innvendingen mot koherensteori er kanskje Bertrand Russell sin Han hevdet at ettersom både en overbevisning og dens negasjon vil, individuelt, henge sammen med minst ett sett av overbevisninger. Dette betyr at motstridende overbevisningerer begge er beviselige sanne i henhold til koherensteori, noe som er inkonsistent og gjør at teorien ikke kan fungere.
De fleste koherensteoretikere er imidlertid ikke opptatt av alle mulige overbevisninger, men bare settet av overbevisninger og tro som folk faktisk holder. Hovedproblemet for koherensteori blir da hvordan man spesifiserer nettopp dette settet, gitt at sannheten om hvilken tro eller overbevisning som faktisk holdes bare kan bestemmes ved hjelp av sammenheng (koherens).
VVVVVV
VVVVVV er et 2D-puzzle- og plattformspill utviklet av Terry Cavanagh. Spilldesignet har hentet inspirasjon fra videospill til Commodore 64 og andre videospill fra 8-bit-æraen i 1980-årene. Cavanagh ville lage et spill som lignet på de han vokste opp med.
Å, var jeg en sangfugl
Å, var jeg en sangfugl kan vise til:
VVVVVV
I spillet har man rollen som Viridian, en kaptein på et romskip som strander i en annen dimensjon. Han blir dermed adskilt fra mannskapet. Målet i spillet er å finne de fem personene i mannskapet. Spillet er uvanlig til å være et plattformspill ettersom spillfiguren ikke kan hoppe. Man må isteden skifte hvilken retning tyngdekraften trekker for å navigere seg rundt. Spillet er ellers kjent for å ha en høy vanskelighetsgrad.
Spillet ble opprinnelig utviklet i Adobe Flash og lansert 11. januar 2010 for Microsoft Windows. Det ble skrevet om til C++ av Simon Roth i 2011, og relansert som en del av tredje spillsamling fra Humble Indie Bundle. C++-versjonen lot spillet bli spilt på andre plattformer, som Linux, iOS, Android, Nintendo 3DS og Nintendo Switch. I 2017 kom en versjon ut til Commodore 64.
VVVVVV fikk god kritikk av blant annet GamesRadar, IGN, IndieGames.com og Rock, Paper, Shotgun, og ble ansett av de to sistnevnte som det viktigste indievideospillet fra 2010. Spillets nivådesign og utfordringen som gis til spilleren, fikk også ros. Det vant prisen for «beste indiespill» fra Gamasutra i 2009.
Spillet
I motsetning til de fleste plattformspill kan spillfiguren i VVVVVV ikke hoppe, men kan istedenfor skifte hvilken retning tyngdekraften trekker. Det får spillfiguren, kaptein Viridian, til å enten falle opp eller ned. Spilleren bruker dette for å navigere seg gjennom spillet og unngå farer, blant annet pigger og fiender. I spillet har man et uendelig antall liv, men man dør så snart man blir skadet. Spillet holder telling på hvor mange ganger man dør.
I løpet av spillet introduseres det blant annet bevegende gulv og rom med utganger langs skjermkanten, slik at man dukker opp på den andre siden når man går igjennom dem. VVVVVV har åtte hovednivåer i en større åpen verden som spilleren kan utforske. På grunn av den høye vanskelighetsgraden har spillet mange lagringspunkter, som spilleren returnerer til når man dør.
I spillet finnes det en trist elefant, som heter «Den triste elefanten», også kjent som «elefanten i rommet» (fra det engelske ordtaket «elephant in the room»). Den er en stor elefant med en tåre hengende i øyekroken. Den dekker fire rom i romstasjonen hvor spillet er satt, og bytter konstant farge. Hvis spilleren står nær elefanten i en viss tidsperiode, blir kaptein Viridian trist. Elefanten har ingen praktisk funksjon i spillet, men har vært grunnlaget for en diskusjon om hva poenget med den er, og om det er en skjult mening eller et symbol bak den.
Handling
Kaptein Viridian må evakuere romskipet og mannskapet sitt, siden skipet blir påvirket av «interdimensjonale forstyrrelser». Mannskapet klarer å unnslippe gjennom en teleportør på skipet, men kaptein Viridian blir adskilt fra resten av mannskapet. Når kapteinen returnerer til skipet, finner han ut av at de er fanget i en annen dimensjon (kalt «Dimension VVVVVV»), og at mannskapet er spredt rundt skipet. Viridian må finne ut årsaken til de interdimensjonale forstyrrelsene og finne resten av mannskapet; Verdigris, Vermillion, Victoria, Violet og Vitellary.
Utvikling
Spillmekanikken i VVVVVV, hvor man kan bytte hvilken retning tyngdekraften trekker, er basert på et tidligere spill Cavanagh designet, Sine Wave Ninja. I et intervju med IndieGames.com sa Cavanagh at han ville bruke denne ideen som en grunnleggende egenskap i et spill, siden ingen andre spill hadde gjort det før.
Cavanagh viste frem VVVVVV på bloggen Distractionware for første gang i juni 2009. Spillet hadde da vært i utvikling i to uker, og han håpet at det ville være ferdig i løpet av de to neste ukene, og «forhåpentligvis ikke mye lenger». Et annet innlegg på bloggen viste frem skjermbilder fra spillet og en forklaring på tyngdekraftsmekanikken. Cavanagh skrev at VVVVVV, i motsetning til noen av hans tidligere verk, som Judith og Pathways, ikke skulle bli et eksperiment for historiefortelling, men heller være fokusert på nivådesign. Spillet ble avduket på Eurogamer Expo i 2009, hvor Cavanagh fikk muligheten til å få tilbakemeldinger fra spillere. I desember 2009 ble en betaversjon av VVVVVV lekket på 4chan, etter at den hadde blitt gitt ut til noen donorer.
VVVVVVs visuelle stil har hentet mye inspirasjon fra spill for Commodore 64 og andre 8-bits videospill fra 1980-årene, spesielt Jet Set Willy og Monty on the Run, som VVVVVV har blitt inspirert av. Blant annet er innsamling av gjenstander som er vanskelige å komme til i spillet, i tillegg til at hvert rom i spillet er navngitt, hentet fra Jet Set Willy. Cavanagh ønsket å lage et spill som så ut som og fungerte som de Commodore 64-spillene han vokste opp med. I slutten av utviklingen fikk han Bennett Foddy, utvikleren av QWOP, til å navngi alle nivåene i den endelige versjonen av spillet. Spillet bruker også chipmusikk, som etterligner musikken 8-bit-spill hadde. Den svenske komponisten Magnus Pålsson komponerte lydsporet for spillet, og ga ut musikken på albumet PPPPPP.
Utgivelse
VVVVVV ble utgitt 11. januar 2010 for Microsoft Windows. OS X-versjonen kom ut 7. september 2010. En demoversjon med to nivåer fra fullversjonen av spillet kom også ut på nettsiden Kongregate.
1. mai 2016 oppdaget hackeren ShinyQuagsire at Nintendo 3DS-versjonen av VVVVVV kunne bli brukt til å kjøre hjemmelaget programvare på konsollen. På samme måte som de tidligere hadde gjort med Cubic Ninja, fjernet Nintendo spillet fra eShop etter at det ble oppdaget, slik at spillet ble utilgjengelig for 3DS-konsoller. Spillet ble gjort tilgjengelig på eShop igjen nesten fire måneder senere, etter at versjon 1.1 av spillet fikset dette.
I 2010 kom en demo av spillet ut til Commodore 64, utviklet av Paul Koller med hjelp av Cavanagh. I april 2017 kom en fullstendig versjon av spillet ut til maskinen. I oktober 2012 offentliggjorde Terry Cavanagh at han hadde planer om å slippe ut versjoner av spillet til iOS og Android. Til feiring av spillets tiårsjubileum ble kildekoden til spillet gjort åpen.
Mottagelse
VVVVVV fikk god kritikk. Det fikk 79,90 % for PC-versjonen og 81,70 % for 3DS-versjonen fra GameRankings. Spillet var, ifølge Michael Rose fra IndieGames.com og Kieron Gillen fra Rock, Paper, Shotgun, det viktigste indiespillet gitt ut i 2010. Gillen sa det var årets første virkelig store indiespill. Rose sa at utgivelsen av VVVVVV kom etter et år hvor indiespill ikke hadde en stor rolle, men mente at spillet viste at indiespill likevel kunne være betydningsfulle. Nivådesignet i VVVVVV ble også rost av kritikere. Michael McWhertor fra Kotaku kalte nivådesignet «smart». Rose mente at nivåene ikke hadde noe fyllstoff, og at hvert nivå gir spilleren en ny utfordring. Han mente det var et av spillets styrker. McWhertor skrev at spillet hadde en overraskende mengde variasjon, som beviste at designeren ikke var redd for å utforske spillets muligheter.
Flere av anmeldelsene av VVVVVV kommenterte den høye vanskelighetsgraden. McWhertor mente at spillet virkelig kunne teste tålmodigheten mens man spiller det. Samuel Claiborn fra IGN mente at spillet var spesielt vanskelig, men bemerket at utfordringene blir gjort mindre frustrerende av at det finnes flere lagringspunkter, i tillegg til at man kan prøve på nytt så mange ganger man vil og trenger. Clairborn mente disse tilleggene gjorde spillet «tilgivelig», samtidig som det var gammeldags, siden det krever mye dedikasjon fra spilleren. Jaz McDougall fra GamesRadar skrev at «vi døde over 2000 ganger på fem timer», og at det krevde absolutt mestring av de tre knappene man bruker. Han skrev også at en piksel var nok til å utgjøre forskjellen mellom liv og død i spillet. En anmeldelse i Edge mente at VVVVVV var et utrolig vanskelig spill, men at vanskelighetsgraden jobber sammen med resten av designet, slik at utfordringene i spillet får en til å sette pris på presisjonen det er satt sammen med. Declan Tyson, en uavhengig skribent, sa at han følte seg som et offer for spillets nådeløse kollisjonsdeteksjon, i tillegg til overentusiastisk sensitiv kontroller, men mente at det var verdt det så snart man nådde det neste lagringspunktet.
Erik Fossum fra Dagbladet mente at navnet på spillet illustrerte godt mye av handlingen i spillet, siden det gikk mye opp og ned. Han nevnte at musikken var av høy kvalitet, og grafikken ga følelser av nostalgi tilbake til Commodore 64. Fossum bemerket seg spillets høye vanskelighetsgrad; han skal ha dødd 687 ganger i løpet av en time og 17 minutter; så lang tid det tok han å spille gjennom det. Han mente det ikke var morsomt å «måtte slåss med en alt for glatt styring og til tider latterlig vanskelighetsgrad».
VVVVVV vant IndieCade 2010-prisen for det «morsomste og mest fengslende spillet» i oktober 2010. Under Gamasutra på slutten av 2009 fikk VVVVVV andreplassen i kategorien «beste indiespill». Da hadde ikke spillet blitt ordentlig lansert, men var tilgjengelig for folk som hadde sponset utviklingen. Det fikk også god omtale fra dem i 2010.
George Pollock
Liv
George Pollock ble tatt opp på Royal Military Academy i Woolwich den 21. januar 1801. Etter å ha tatt og bestått eksamen ble han med i Bengal Artillery tilhørende British Indian Army i 1803. I årene 1814-1816 deltok han i Gurkha-krigen i Nepal. I 1838 ble Pollock forfremmet til generalmajor i Agra.
I 1870 ble Pollock forfremmet til graden feltmarskalk i British Army. I 1871-1872 var han konstabel av Tower. Han var storkorsridder av Order of the Bath og storkommandørridder av Indias stjerneorden. I 1872 ble han løftet til baronett. Pollock døde samme år i Walmer i Kent og ble gravlagt i Westminster Abbey.
Sophie de Condorcet
Sophie de Condorcet (Marie-Louise-Sophie, født 1764 i Meulan, død 8. september 1822 i Paris), kjent som madame de Condorcet, var en fransk salongvertinne (1789–93 og 1799-1822), feminist, forfatter og oversetter, og politisk aktiv (girondist) under den franske revolusjon. Hun var gift med matematikeren og filosofen marki Nicolas de Condorcet (1786).
Hun var søster til marskalk marki Emmanuel de Grouchy.
Salong
Hennes ekteskap anses å ha vært lykkelig, ikke minst fordi paret delte mange intellektuelle interesser. Fra 1789 holdt Sophie de Condorcet en berømt salong på l'Hotel des Monnaies midt i mot Louvre, som spilte en stor rolle for dannelsen av girondistpartiet. Blant hennes gjester var Thomas Jefferson, Adam Smith, Anne Turgot, Pierre Augustin Caron de Beaumarchais, Olympe de Gouges og Germaine de Staël.
Den franske revolusjon
Hennes hus tjente som møteplass for den politiske forening Cercle Social, som hadde som mål å arbeide før kjønnenes likeverd. Det er blitt fremholdt at hennes egne oppfatninger som feminist hadde innflytelse over hennes ektemanns Sur l’admission des femmes au droit de cité (3. juli 1790), som gikk inn for rettigheter for kvinner.
Etter jakobinerpartiets maktovertakelse i 1793 gikk ektemaken under jorden og hennes salong ble stengt. Hun oppmuntret ham da til å forfatte Esquisse d'un Tableau Historique des Progrès de l'Esprit Humain og Avis d'un Proscrit à sa Fille. Etter makens etterlysning tok hun ut skilsmissebegjæring i den hensikt å beskytte deres eiendom fra konfiskering: skilsmissen gikk imidlertid ikke igjennom før etter hans død i fengsel, muligens ved selvmord.
Ettersom skilsmissen ikke hadde gått igjennom før makens død ble hennes eiendom konfiskert, og hun åpnet en forretning for å forsørge seg selv, sin datter og sin søster.
Napoleonstiden
Hun publiserte en oversettelse av Adam Smiths Theory of Moral Sentiments (1798) med kommentarer, en utgave som ble dens franske standardverk. Hun publiserte fra 1795 makens etterlatte skrifter: Éloges des Academiciens ble utgitt i 1799, og hans sammenfattede skrifter sammen med Joseph Garat 1801–1804.
Hun åpnet i år 1800 sin salong igjen i Madame Helvétius' gamle lokaler sammen med sin svoger Pierre Jean Georges Cabanis. Hennes nye salong var under Napoleon Is regjeringstid et sentrum for opposisjonen.
Senere leveår
Hun giftet seg ikke igjen, men innledet et forhold med Claude Charles Fauriel som varte til hennes død. Hun skal ha fortsatt å fremføre de synspunkter som hennes døde make hadde arbeidet for, og var også fortsatt en overbevist feminist: ifølge Tomalin hadde hun viljen og intelligensen, men manglet kraften, til å lede den franske kvinnebevegelse.
Rakkfjordelva
Rakkfjordelva er ei elv nord på Kvaløya i Tromsø kommune i Troms og Finnmark. Den er rundt 8,0 km lang og har et nedbørfelt på 22.75 km². Middelvannføringen ved munningen er 0,96 m³/s.
Elva har utspring fra et lite vatn på Tverrfjellet, like ved vannskillet mot Finnvikelva. Den renner først mot nordvest, deretter nordøst gjennom Jodalen. I enden av Jodalen snur elva igjen mot nordvest og renner gjennom Rakkfjordmyran, et omfattende våtmarksområde sør og øst for Rakkfjordvatnet (1,5 moh.) Sideelva Kristendalselva, som drenerer den østlige delen av nedbørfeltet, renner også over myrområdet og ut i Rakkfjordvatnet. Mesteparten av Rakkfjordmyran og den øverste delen av Rakkfjordvatnet er vernet som Rakkfjordmyran naturreservat. En mindre del av Dankarvågvatn naturreservat, som verner et tilstøtende våtmarksområde, ligger også i Rakkfjordelvas nedbørfelt. Elva munner ut i Rakkneskjosen, som er den innerste delen av Rakkfjorden på sørsida av Kvalsundet. Fylkesvei 65 passerer forbi elva like ved munningen.
Kirkefjerdingen skole
Kirkefjerdingen skole er en barneskole i Eidsberg i Indre Østfold kommune.
Skolen ble åpnet i 1965 og ligger rett nord for Eidsberg kirke. Skolen går fra 1. til 7. klasse.
Iwata
Iwata er en by rett øst for Hamamatsu i Shizuoka prefektur i Japan. Byen fikk bystatus i 1948.
Yamaha Motor Company har sitt hovedkontor i Iwata.
Nojabrsk
Historie
Nojabrsk er en ung by, som fikk bystatus først i 1982. Byens opprinnelse går tilbake til 1973, da utbyggingen av oljefeltet «Kholmogorskoje» begynte. Det ble bygget jernbane frem til stedet, og oppført boliger for arbeiderne. Bosetningen vokste opp rundt jernbanestasjonen Nojabrskaja, og i oktober 1977 ble bosetningen Nojabrsk offisielt grunnlagt. Navnet kommer fra det russiske ordet for november: Ноя́брь – nojabr. Ved utgangen av samme år hadde den 1 523 innbyggere. Bosetningen vokste stadig videre, og skoler og gater ble bygget. Byrettigheter ble innvilget 28. april 1982.
Økonomi og næringsliv
Byen ligger midt i de vestsibirske oljefeltene, og Nojabrsks hovednæringsvei er naturlig nok oljeutvinning. Selskapet Gazprom Neft er sterkt representert i området.
Transport
Byen ligger ved jernbanen Tjumen–Novyj Urengoj. Byen er delt i en mindre sørlig del, Noyabrsk-I, og en større nordlig del, Noyabrsk-II. Hver bydel har sin egen jernbanestasjon, noe som gjennom årene har forvirret mange nye tilreisende. Jernbanelinjen skiller boligdelen i byen fra industriområdene som betjener oljefeltene.
Estádio Aquático Olímpico
Estádio Aquático Olímpico var en svømmehall i Barra da Tijuca i Rio de Janeiro i Brasil. Arenaen ble brukt til å arrangere svømming og synkronsvømming under Sommer-OL 2016 og svømming under de paralympiske lekene 2016.
I etterkant av lenkene ble delene brukt til å bygge to nye svømmehaller.
Astrid Alma Aakra
Animasjon
Aakra debuterte som filmskaper i 1992 med kortfilmen Komponisten. I 1999 hadde hennes første animasjonsfilm, Deep Shit, premiere. Den vant samme år prisen som beste debutfilm på Oslo Animation Festival.
Hennes animasjonsfilm Snill fra 2006, som er basert på Gro Dahles bildebok Snill, fikk pris som beste norske kortfilm under Fredrikstad Animation Festival i 2007. Astrid Aakra har også animert store deler av Torill Koves Den danske dikteren som vant Oscar-pris i 2007.
Blant andre produksjoner på animasjonsfeltet har hun hatt regi sammen med Wiliam John Ashurst på I ukjente farvann, På eventyr i Dypvannsgrotta ogTralles store dag, som er tre episoder i serien av animasjonsfilmer om den lille redningsskøyta Elias.
Niamey
Niamey er hovedstaden og den største byen i Niger. Niamey ligger langs begge breddene av elva Niger. Det er landets administrative, kulturelle og økonomiske senter. Byen hadde 1 302 910 innbyggere i 2011.
Severdigheter i byen inkluderer Nigers nasjonale museum, som blant annet inneholder en dyrehage og en utstilling av dinosaurskjeletter.
Historie
Byen Niamey oppstod ved århundreskiftet mellom 1800- og 1900-tallet, skjønt det tidligere hadde vært landsbybosetting der med økende folketall, landsbyene Foulani Koira, Gaweye, Kalley, Maourey og Zongo. Regionens opprinnelige innbyggere var songhai, som blandet seg med kallé, en undergruppe av zarma, på 1700-tallet. Europeiske oppdagelsesreisende og erobrere kom relativt sent til området, som ikke lå ved noen viktig handelsrute, og ikke gjorde større inntrykk på afrikaforskere som Heinrich Barth og Charles Monteil, som reiste i andre deler langs Niger.
Niamey som topografisk betegnelse dukket opp for første gang i 1898 i Hourst-ekspedisjonen, som studerte hydrografi under ledelse av den franske offiser Émile Auguste Léon Hourst. Om navnets herkomst og betydning består flere legender. En av den handler om en gammel kvinne hentet vann ved et bestemt sted ved elvebredden, og har oppstod første bosetning - Niamey skulle dermed komme fra Nya-me, mødrenes vannsted. En annen legende fører tilbake til et overhode av kallé-klanen, som skal ha sagt til sin slave: «Oua niammané» (Ta dette land).
Niamey var ikke viktig før franskmennene etablerte en koloniutpost der i 1890-årene. Denne vokste seg fort til et større senter og i 1926 ble Niamey hovedstad i den franske kolonien Niger. Befolkningen økte gradvis fra rundt 3000 i 1930 til 30 000 i 1960. I perioden mellom 1970 til 1988 blomstret økonomien i Niger, drevet av inntektene fra uraniumsgruvene ved Arlit. I denne perioden økte befolkningen i Niamey fra 108 000 til 398 365. Samtidig ble byen utvidet og inkorporerte flere mindre landsbyer i området.
Geografi
Niamey dekker et område på over 250 km². Storbyområdet ligger på to platåer som er delt av Niger-elva.
Klimaet er varmt steppeklima med forventet nedbør på mellom 500mm og 750mm i året. Høyeste middeltemperatur er på mer enn 38 grader i fire av årets måneder og i ingen måneder faller høyeste middeltemperatur under 32 grader.
Demografi
Tørkeperioder på sytti- og åttitallet bidro til en stor innflytting fra landlige områder til Niamey. Under militærstyret til general Seyni Kountché var der imidlertid strenge boligreguleringer og mange ble tvangsflyttet tilbake til landsbyene sine. Med økt frihet i åtti- og nittiårene, sammen med Tuareg opprøret på nittitallet og sulteperiode i begynnelsen av det 21.århundre har innflyttingen til byen sterkt tiltatt. Det er store uregulerte boområder i utkanten av byen, og bysenteret er blitt preget av fattige og funksjonshemmede tiggere.
Mer enn 90% av Nigers befolkning er muslimer. Niamey har den største moskeen i landet. I tillegg er byen bispesete i den katolske kirken.
Prinsens gate
Prinsens gate finnes flere steder:
Eri Yamada
Eri Yamada (født 8. mars 1984), japansk softballspiller som deltok i de olympiske leker 2004 i Athen og 2008 i Beijing.
Fire år senere, under Sommer-OL 2008 i Beijing ble hun olympisk mester med det japanske softballdamelandslaget. Japan vant finalen over USA med 3-1.
Hawthorneeffekten
Hawthorneeffekten er betegnelsen på det fenomen som ble dokumentert i forbindelse med Hawthornestudiene i USA i 1920-årene, nemlig at det å bli undersøkt, i seg selv frembringer adferdsendringer (som fordunster igjen når undersøkelsen er over). Det skapes et feilaktig inntrykk av at en årsaksvariabel har innvirkning på effektvariabelen. Det at mennesker vet at de er forsøkspersoner i et eksperiment har (positiv) innvirkning på resultatet.
Etter Taylorisme er Hawthornestudiene de studier som har hatt størst betydning for videre utvikling av organisasjonsteori og ledelsesteori. Studiene viste at produksjon/produktivitet ikke bare er avhengig av rett fordeling av arbeid, men også psykologiske faktorer og den uformelle strukturen i organisasjonen.
Bakgrunn
Forskerne forandret så metoder. Man gikk bort fra arbeidsforhold som en nøkkelfaktor i forholdt til produksjon, og rettet fokus mot holdninger, sosiale forhold og ledelsesstrategi. Man anbefalte å fokusere på utvalg og trening av ledere. For første gang samlet man opplysninger om holdninger, moral, uformelle arbeidsgrupper og sosiale forhold. Produksjon var ikke lenger en funksjon av den formelle organisasjons struktur og design. Man måtte også ta hensyn til arbeiderens holdninger, evner og persepsjoner.
Hawthorne-studiene markerte begynnelsen på «Human Relations»-bevegelsen i industrien.
Dønnesfjord vindpark
Dønnesfjord vindpark ligger i Hasvik kommune i Troms og Finnmark. Det er installert 6 Enercon E-92 vindturbiner på 2.35 MW hver. Rotordiameter er 92 meter, tårnhøyde 69 meter.
The God That Failed
The God That Failed er den tiende sangen fra albumet Metallica (The Black Album) av bandet Metallica.
Dønnesfjord vindpark
Total effekt er 14,1 MW. Årsproduksjon er beregnet til 56.1 GWh.
The God That Failed
Kompinering og innspilling
Tekstforfatteren James Hetfield beskriver sangen som «very nice...slow,heavy and ugly». Sologitaristen til Metallica, Kirk Hammett, slet litt med soloen, han har sagt en gang «jeg hadde hele soloen klar og ferdig, men den passet ikke inn, den var alt for trist for sang». Ifølge Hammet, hadde han og produsenten Bob Rock jobbet sammen på soloen og fått inn en bra melodi. Han har også sagt at det er en av hans favorittsoloer fra det albumet.
Betyding
Selve teksten handler om Guden som ikke beskyttet og helbredet kroppen. Inspirasjonen kom fra moren som døde av kreft etter å ha nektet å motta medisinsk hjelp på grunn av sin tro om at Gud vil helbrede kroppen. Hetfield tror at hun hadde overlevd om hun ikke hadde fulgt sin tro så sterkt. Sangen har blitt beundret av noen anti-religiongrupper som websidene «Alabama Atheist» og «The Secular Web» Amanuensis ved Baylor University of Religion, Paul Martens, bemerker at Hetfield ikke fokuserer på Guds svikt, men i stedet skylder på at gud bidrar til å gjøre livet meningsløst gjennom morens død og tro.
Mediano-demningen
Mediano-demningen, også kjent som El Grado I, er en demning med vannkraftverk i elva Rio Cinca i Aragón, nordøstre Spania. Vannkraftverket har en total installert produksjonseffekt relativt beskjeden. Det i provinsen Huesca. Anleggsarbeidene startet i 1955, og vannkraftverket ble igangsatt for kraftproduksjon i 1959.
Reseervoarets areal er inntil 17,22 km² (1.722 hektar), og vannvolumet opp til 436 millioner m³. Demningen er 92 meter høy og 500 meter lang gravitasjonsdam i betong.
Álvaro Obregón
Álvaro Obregón (født 19. februar 1880, død 17. juli 1928) var en meksikansk offiser og politiker.
Han var Mexicos president fra 1. desember 1920 til 30. november 1924.
Byen Ciudad Obregón er oppkalt etter ham.
Norlie & KKV
Norlie & KKV er en svensk pop-duo. «Norlie» er artiistnavnet til Sonny Fahlberg (født 4. mars 1990 ), og «KKV» er artiistnavnet til Kent Kim Vadenhag (født 10. juli 1990 ).
Biografi
Sonny Fahlberg og Kent Kim Vadenhag traff hverandre i 2008 i Huddinge sør for Stockholm. Våren 2009, da de to fortsatt gikk på gymnasiet, lagde de sin første låt sammen. Norlies bror Niklas Jacobsson, kjent som DJ WIKEN, fikk dem til å ville begynne med musikk på alvor etter at de hadde hatt suksess med EP'n Take Me Away. Rap er hovedsjangeren deres, men musikken deres er også influert av andre sjangere som pop, house, electro, techno og rock. Våren 2011 ble duoen kåret til «Månedens artist» av MTV og Comviq. De var med i programmet Vakna med The Voice, lå på førsteplass på NRJ:s "Dagens Topp 3" med singelen «Pressad av tid» og lanserte EP-enn En Liten Del Av Någonting på iTunes og Spotify.
Debutsingelen «När jag går ner» kom ut i 2011 og nådde 18. plass på Sverigetopplistan. En video til låten ble laget i november samme år.
I 2012 fikk duoen to Topp 10-hits med singlene «Tröjan du hatar» og «Där jag hänger min hatt». De vant kategorien «Årets nykomling» 2012 i P3 guld-gallaen i januar 2013.
Privatliv
Både Sonny Fahlberg og Kim Vadenhag har spilt fotball. Fahlberg var keeper i Sundbybergs IK og Vadenhag spilte i Djurgården. Dette opplyste de om i "Vakna med The Voice" den 23. februar 2012. De er også gode venner med houseduoen Nause.
Pensjonstrygden for sjømenn
Pensjonstrygden for sjømenn (PTS) ble etablert som offentlig pliktig pensjonsordning ved lov av 3. desember 1948, og har som hovedoppgave å yte sjømannspensjon (alderspensjon) mellom 60 og 67 år. Den finansieres ved premie fra sjømenn og rederier, og ved tilskudd fra staten.Ordningen er tilpasset folketrygden. Pensjonstrygdens administrasjon ligger i Oslo. Pensjonstrygden er underlagt Arbeids- og sosialdepartementet.